Antrostomus

Antrostomus estas genro de kaprimulgoj antaŭe inkluditaj en la genro Caprimulgus. Ili estas mezgrandaj noktulaj birdoj kun longaj pintaj flugiloj, mallongaj kruroj kaj mallongaj bekoj.

Kaprimulgoj Antrostomus troviĝas en la Nova Mondo, kaj simile al aliaj kaprimulgoj, ili kutime nestas sur la tero. Ili estas plejparte aktivaj malfrue vespere kaj frue matene aŭ nokte, kaj manĝas ĉefe tineojn kaj aliajn grandajn flugantajn insektojn. Plej multaj havas malgrandajn piedojn, malmulte utilajn por marŝado, kaj ilia mola plumaro estas kripte kolora por simili ŝelon aŭ sekajn foliojn. Ili havas relative longajn bekojn kaj bridajn harecplumetojn. Kelkaj specioj, nekutime por birdoj, sidas laŭlonge de branĉo, anstataŭ trans ĝi, kio helpas kaŝi ilin dum la tago. Mezvarmaj specioj estas forte migrantaj, travintrante en la tropikoj. Multaj havas ripetajn kaj ofte mekanikajn kantojn.

Taksonomio
Tiuj specioj estis iam metitaj en la genron Caprimulgus, sed estis movitaj al la revivigita genro Antrostomus baze sur la rezultoj de studo pri molekula filogenetiko publikigita en 2010. La genron Antrostomus starigis la franca natursciencisto Charles Bonaparte en 1838 kun la Karolina kaprimulgo (Antrostomus carolinensis) kiel la tipa specio. La genronomo kombinas la grekajn antron signige "groto" kaj stoma signife "buŝo".

Specioj
La genro enhavas la jenajn 12 speciojn:

 Bildo  Scienca nomo  Ordinara nomo  Distribuado 125px  Antrostomus carolinensis Karolina kaprimulgo sudorienta Usono;vintrumas en Centra kaj nordokcidenta Suda Ameriko 125px  Antrostomus rufus Rufa kaprimulgo dise tra Sudameriko 125px  Antrostomus cubanensis Kuba kaprimulgo Kubo -  Antrostomus ekmani Hispaniola kaprimulgo Hispaniolo 125px  Antrostomus salvini Sablokola kaprimulgo orienta Meksiko -  Antrostomus badius Majaa kaprimulgo Jukatana duoninsulo 125px  Antrostomus sericocaudatus Silkovosta kaprimulgo ĉefe sudo de Atlantika Arbaro -  Antrostomus ridgwayi Brunkola kaprimulgo sudorienta Arizono ĝis Nikaragvo 125px  Antrostomus vociferus Kriema kaprimulgo orienta Nordameriko;vintrumas en Florido kaj Centrameriko 125px  Antrostomus arizonae Arizona kaprimulgo sudokcidenta Usono kaj montara Mezameriko 125px  Antrostomus noctitherus Puertorika kaprimulgo Puertoriko (sudokcidente) 125px  Antrostomus saturatus Kostarika kaprimulgo Talamankaj montaraj arbaroj

 Referencoj 

Eksteraj ligiloj

Kategorio:Kaprimulgoformaj
Kategorio:Birdoj de Ameriko